મુળ મહેસાણા જિલ્લાના સતલાસણમાં રહેતા અને હાલ વિસનગરમાં રહેતા ૩પ વર્ષીય તબીબ મહેશભાઈ કરશનભાઈ પટેલ અને તેમના ચાર મિત્રો ર્હાિદક જયંતિભાઈ પટેલ, વિષ્ણુ જયંતિભાઈ પટેલ, કેતન અમૃતલાલ દેસાઈ અને સુનિલ વિષ્ણુભાઈ પટેલ ગઈકાલે બધુવારે વિસનગરથી સાબરકાંઠાના વિજયનગર ખાતે આવેલ પોળોમાં ફરવા આવ્યા હતા, અને સાંજના સમયે પોળોના જૈન મંદિર નજીક આવેલ હરણાવ નદીની ડીપમાં નાહવા પડયા હતા, તે દરમ્યાન તબીબ મહેશભાઈ પટેલ નદીના ઉંડા પાણીમાં જતા રહેતા એકા એક ડુબવા લાગ્યા હતા અને બુમાબુમ કરી મુકી હતી, તેથી મહેશભાઈને ડુબતા જોઈ તેમના મિત્રોએ તાત્કાલિક મદદ માટે સ્થાનિક લોકોનો સંપર્ક કરતા તેઓએ ઈડર ફાયર બ્રિગેડ કચેરીને જાણ કરી હતી, પરંતુ રાત્રીનો સમય થઈ ગયો હોવાથી શોધખોળ કરવી મુશ્કેલ લાગતાં ઉચ્ચકક્ષાએથી સવારે શોધખોળની સુચના મળતાં આજે ગુરૂવારે સવારે ફાયર ઈન્સ્પેક્ટર કમલ પટેલ, ફાયરમેન દિપક પટેલ, પ્રદિપ પટેલ, જીગ્નેશ ખરાડી ડ્રાયવર મુકેશ દેસાઈ સહિતની ટીમ તાબડતોડ શોધકાર્ય હાથ ધર્યુ હતુ.